Hetkarê Berpirsîyatê Sektorê Mîyanneteweyî yê Rojhelatê Mîyanênî û Magrebî yê OCFyî Pascal Torreyî bi sernameyê 'Vera îşxalê tirkan ma Kurdîstanî bipawê' eşkerayîyêke daye.
Eşkerayîye de bale ameye antene têkoşînê Rojawanî yê vera DAÎŞî ser û ame îfadekerdene ke dewleta tirke Rojawanî rê gefan wanena û HDPyî ser o teda kena. Eşkerayîye de ame parekerdene ke Erdogan wazeno şerê Rûsya-Ukrayna bivurno firsendêk û reyna hêrişê kurdan bikero. Eşkerayîye de ame vatene ke dewleta tirke Başûr û Rojawanî ser o bombayan varnena û şarê sivîlî qetil kena.
Eşkerayîye wina dewam kena: ''Kurdan têkoşînê vera tarîtîye û seba pawitişê azadîya demokratîke bedelê giranî dayî û ê hê danê. Ê temsîlkarê haştîye û edaletî yê. Kurdî hewceyê paştdayîşê mîyanneteweyî yê. Komunîstî kurdan reyde yê û seba ke paştî bidê kurdan 11ê hezîrana 2022yî de roja şemeyî Fransa de do çalakîyan bikerê.''
Bernameyê çalakîyan wina yo:
Paris, 14.00, Place de la République
Marsilya, 14.00, Réformé Canebière
Montpelier, 19.00, Parc Payreu
Toulouse, 14.00, Gare Matabiau
Bordeaux, 14.00, Grand Théâtre.
